wannaphong/clean_thaiwikipedia huggingface dataset:
# สืบสันดาน
สืบสันดาน เป็นละครโทรทัศน์ไทยแนวชีวิต–ระทึกขวัญ ความยาว 7 ตอน ที่ผลิตโดยเน็ตฟลิกซ์ร่วมกับกันตนา โมชัน พิคเจอร์ส จากการกำกับของศิวโรจน์ คงสกุล นำแสดงโดยนริลญา กุลมงคลเพชร และธีรพงศ์ เหลียวรักวงศ์ ออกอากาศทางเน็ตฟลิกซ์ เมื่อวันที่ 18 กรกฎาคม พ.ศ. 2567

 เรื่องย่อ 
เรื่องราวของตระกูลเทวสถิตย์ไพศาล ตระกูลมหาเศรษฐีทรงอิทธิพล เมื่อรุ่งโรจน์ผู้นำตระกูลได้เสียชีวิตอย่างปริศนาในคฤหาสน์หลังใหญ่ของตระกูล หลังจากประกาศให้ ไข่มุก สาวใช้คนสนิทเป็นภรรยาคนใหม่ของเขา

แม้ว่าสมาชิกแต่ละคนในตระกูลจะไม่เห็นด้วย แต่ก็ไม่สามารถคัดค้านได้ หลังจากรุ่งโรจน์เสียชีวิต เหล่าคนรับใช้ต้องเผชิญกับการถูกทารุณกรรมและรังแกอย่างหนัก ไข่มุกเชื่อว่าการเสียชีวิตของรุ่งโรจน์เกิดจากการถูกฆาตกรรมโดยคนในครอบครัว ด้วยความมุ่งมั่น เธอจึงเริ่มสืบหาหลักฐานเพื่อพิสูจน์ว่าใครคือฆาตกรตัวจริง รวมถึงคนรับใช้ที่อาจมีส่วนเกี่ยวข้องเพราะความแค้น

 ตัวละครและนักแสดง 
 นักแสดงหลัก 
ไข่มุก
รับบทโดย นริลญา กุลมงคลเพชร
 สาวใช้ผู้กลายมาเป็นภรรยาของรุ่งโรจน์
รุ่งโรจน์
รับบทโดย ธีรพงศ์ เหลียวรักวงศ์, วรุตม์ บราวน์ (วัยหนุ่ม)
 มหาเศรษฐีอัญมณี ผู้นำตระกูลเทวสถิตย์ไพศาล
ภูพัฒน์
รับบทโดย ชาตโยดม หิรัณยัษฐิติ, ธีระเดช ทิศานุรักษ์ (นักแสดงแทน)
 บุตรชายคนโตที่ดูแลธุรกิจครอบครัว
พัดชา
รับบทโดย นุสบา ปุณณกันต์
 ลูกสาวเจ้าของโรงพยาบาลผู้เป็นภรรยาของภูพัฒน์และแม่ของคีตา
มาวิน
รับบทโดย ธนเวทย์ สิริวัฒน์ธนกุล
 บุตรชายคนรอง โหดเหี้ยม ร้ายลึก ชาญฉลาด และเจ้าแผนการ
อารยา
รับบทโดย คลาวเดีย จักรพันธุ์
 อดีตนักแสดงและภรรยาผู้เย่อหยิ่ง ทะนงตน ของมาวิน
คีตา
รับบทโดย นฤภรกมล ฉายแสง
 ลูกสาวคนเดียวของภูพัฒน์และพัดชา ฝันอยากเป็นนักออกแบบแต่ไม่มีความสามารถ บางครั้งชอบกลั่นแกล้งบี
ชัตเตอร์
รับบทโดย ฐิตินันต์ รัตนฐิตินันต์
ลูกชายคนเดียวของมาวินและอารยา
บี
รับบทโดย ลัทธ์กมล ปิ่นโรจน์กีรติ
เพื่อนสนิทของไข่มุก เป็นสาวใช้ที่มีหัวทางด้านแฟชั่น
แก้ว
รับบทโดย ณัฐนันท์ ขุนเพชร
โจ๊ก
รับบทโดย กิตติศักดิ์ ปฐมบูรณา
เทียน
รับบทโดย ณัฐกร ไตรกิศยเวช

 นักแสดงสมทบ 
พัชร
รับบทโดย เปรมณัช สุวรรณานนท์
 ดาว
รับบทโดย พิมดาว พานิชสมัย
กฤษณ์ (ผู้ปฏิบัติการ)
รับบทโดย สุรพล พูนพิริยะ

 นักแสดงอื่น ๆ 
 ณัฐพิชามญชุ์ สิงขรวัฒน์ แขกร่วมงานศพ ตอนที่ 1
 นิษฐา คูหาเปรมกิจ แขกร่วมงานศพ ตอนที่ 1
 วัชรินทร์ อนันตพงศ์ แขกการกุศลเทวา ตอนที่ 2
 ศศิ โปษยะจินดา แขกการกุศลเทวา ตอนที่ 2
# จังหวัดอุทัยธานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539
การเลือกตั้งสมาชิกสภาผู้แทนราษฎรจังหวัดอุทัยธานี พ.ศ. 2539 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 กำหนดให้มีขึ้นในวันที่ 17 พฤศจิกายน พ.ศ. 2539 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2538 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คนข้อมูล สถิติ และผลการเลือกตั้งสมาชิกสภาผู้แทนราษฎร 17 พฤศจิกายน 2539. กรมการปกครอง กระทรวงมหาดไทย. 2540

 ภาพรวม 

 ผลการเลือกตั้งแบบแบ่งเขต 
เขต 1
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบไปด้วยจังหวัดอุทัยธานีทั้งจังหวัด
# ทอมัส แมตทิว ครุกส์
ทอมัส แมตทิว ครุกส์ (20 กันยายน 2003 – 13 กรกฎาคม 2024) เป็นชายชาวอเมริกันที่พยายามลอบสังหารดอนัลด์ ทรัมป์ อดีตประธานาธิบดีสหรัฐซึ่งในขณะนั้นเป็นผู้ได้รับการเสนอชื่อจากพรรคริพับลิกันสำหรับการเลือกตั้งประธานาธิบดีสหรัฐ พ.ศ. 2567

 ชีวิตวัยเด็กและการศึกษา 
ทอมัส แมตทิว ครุกส์ เกิดเมื่อวันที่ 20 กันยายน 2003 และเติบโตในเบเทลพาร์ก รัฐเพนซิลเวเนีย พื้นที่ที่เขาอาศัยอยู่ได้รับการอธิบายโดยนักการเมืองท้องถิ่นว่าเป็นย่านของ "ชนชั้นกลาง หรืออาจจะชนชั้นกลางค่อนบน" พ่อแม่ของเขาทำงานเป็นที่ปรึกษามืออาชีพที่ได้รับใบอนุญาต บันทึกเกี่ยวกับครุกส์ รวมถึงข้อมูลเกี่ยวกับชีวิตและบุคลิกของเขา มีความหลากหลายอย่างมาก

เขาศึกษาที่โรงเรียนมัธยมเบเทลพาร์กที่นั่นเขาประสบความสำเร็จด้านการเรียน เขาเข้าร่วม National Technical Honor Society ในปี 2021 ขณะเป็นนักเรียนชั้นมัธยมศึกษาปีที่ 3 ในปี 2022 เขาสำเร็จการศึกษาด้วยเกียรตินิยมและได้รับ "star award" มูลค่า 500 ดอลลาร์จาก National Math and Science Initiative

ครุกส์สนุกกับการเล่นหมากรุกและวิดีโอเกมและได้เรียนรู้วิธีการเขียนโปรแกรมคอมพิวเตอร์

ไม่พบประวัติอาชญากรรมของเขา และไม่พบประวัติการรักษาทางจิตเวช

 กิจกรรมทางการเมือง 
ครุกส์ได้ลงทะเบียนเพื่อลงคะแนนเสียงเลือกตั้งตั้งแต่เดือนกันยายน 2021 เมื่อเขาอายุ 18 ปี เขาลงทะเบียนในฐานะสมาชิกพรรคริพับลิกัน
# บริษัทนี้มีความรัก
เป็นซีรีส์มังงะญี่ปุ่นที่เขียนและวาดภาพโดยอากามารุ เอโนโมโตะ ได้ตีพิมพ์ต่อเนื่องในนิตยสารมังงะเซเน็ง ของโคดันชะ Morning ตั้งแต่เดือนมีนาคม พ.ศ. 2562 ถึงมกราคม พ.ศ. 2566 โดยได้มีการรวบรวมตอนตีพิมพ์เป็นเล่ม (ทังโกบง) จำนวน 15 เล่ม ซีรีส์อนิเมะทางโทรทัศน์ที่ผลิตโดยสตูดิโอ เบลด ออกอากาศตั้งแต่เดือนมกราคมถึงมีนาคม พ.ศ. 2568

 ตัวละคร 

 สื่อ 
 มังงะ 
บริษัทนี้มีความรัก เขียนและวาดภาพโดยอากามารุ เอโนโมโตะ ได้ตีพิมพ์ต่อเนื่องในนิตยสารมังงะเซเน็งของโคดันชะ Morning ตั้งแต่วันที่ 7 มีนาคม พ.ศ. 2562 ถึง 26 มกราคม พ.ศ. 2566 โคดันชะได้รวบรวมตอนต่าง ๆ ตีพิมพ์เป็นเล่ม (ทังโกบง) จำนวน 15 เล่ม วางจำหน่ายตั้งแต่วันที่ 23 กรกฎาคม พ.ศ. 2562 ถึงวันที่ 23 มีนาคม พ.ศ. 2566 ได้รับการแปลและตีพิมพ์เป็นภาษาไทยโดยสำนักพิมพ์เซนชู

 จำนวนเล่ม 

 อนิเมะ 
ในเดือนกรกฎาคม พ.ศ. 2567 มีการประกาศว่ามังงะเรื่องนี้จะได้รับการดัดแปลงเป็นอนิเมะซีรีส์ทางโทรทัศน์ ผลิตโดยสตูดิโอ Blade และกำกับโดยนาโอโกะ ทาเคอิจิ เขียนบทโดยมาซาฮิโระ โยโกทานิ และออกแบบตัวละครโดยมินะ โอซาวะ ซีรีส์นี้เริ่มออกอากาศในวันที่ 6 มกราคม พ.ศ. 2568 ทางช่องโตเกียวเอ็มเอ็กซ์และช่องอื่น ๆ ในเครือข่าย เพลงเปิดของเรื่องคือ  ร้องโดย Polkadot Stingray ขณะที่เพลงปิดของเรื่องคือ  ร้องโดย Pachae เมเดียลิงก์เป็นผู้ถือลิขสิทธิ์ซีรีส์นี้ในเอเชียใต้และเอเชียตะวันออกเฉียงใต้และสตรีมบนยูทูปช่อง Ani-One Asia และช่องทางอื่น ๆ

 รายชื่อตอน 

 หมายเหตุ
# ตัยมาอ์
ตัยมาอ์ (Taymanitic: 𐪉𐪃𐪒, , เขียนตามเสียงเป็น:) เป็นโอเอซิสขนาดใหญ่ที่มีประวัติการตั้งถิ่นฐานมาอย่างยาวนาน ตั้งอยู่ในพื้นที่ตะวันตกเฉียงเหนิอของประเทศซาอุดีอาระเบียในบริเวณเส้นทางการค้าระหว่างมะดีนะฮ์กับดูมะฮ์ (ซะกากา) เป็นจุดเริ่มต้นทางข้ามทะเลทรายนะฟูด ตัยมาอ์ตั้งอยู่ห่างจากตะบูกไปทางตะวันออกเฉียงใต้ประมาณ 264 กิโลเมตร (164 ไมล์) และห่างจากมะดีนะฮ์ไปทางเหนือประมาณ 400 กิโลเมตร (250 ไมล์) ตัยมาอ์ตั้งอยู่ทางตะวันตกของทะเลทรายนะฟูด

ประวัติ
ความสำคัญทางประวัติศาสตร์ของตัยมาอ์อิงจากหลักฐานของโอเอซิสที่มีส่วนช่วยในการพัฒนาเป็นจุดแวะพักเชิงพาณิชย์บนเส้นทางทะเลทราย เหตุการณ์สำคัญคือการปรากฏตัวของนาโบนิดุส จักรพรรดิบาบิโลเนียใหม่องค์สุดท้ายที่ประทับในบริเวณนี้ในช่วงกลางศตวรรษที่ 6 ก่อน ค.ศ.

ภูมิอากาศ
ที่ตัยมาอ์มีสภาพภูมิอากาศทะเลทราย ฝนส่วนใหญ่ตกในฤดูหนาว การแบ่งเขตภูมิอากาศแบบเคิพเพินจัดให้อยู่ในกลุ่ม BWh อุณหภูมิเฉลี่ยทั้งปีของตัยมาอ์อยู่ที่  และมีหยาดน้ำฟ้าตกทั้งปีที่ประมาณ
# หัวใจนี้ บังเอิญรัก
หัวใจนี้ บังเอิญรัก  เป็นซีรีส์โทรทัศน์ของเกาหลีใต้ที่เขียนโดย พัก กือ-โร กำกับโดย ซง ฮยอน-อุก และนำแสดงโดย คิม โซ-ฮย็อน, แช จง-ฮย็อบ, ยุน จี-ออน และ คิม ดา-ซม สร้างจากการ์ตูนชื่อเดียวกันในเนเวอร์เว็บตูน ซึ่งเขียนโดย นัม จี-อึน และวาดโดย คิม อิน-โฮ ซึ่งเผยแพร่ในปี ค.ศ. 2011 ซีรีส์นี้ออกอากาศทางช่อง ทีวีเอ็น เมื่อวันที่ 22 กรกฎาคม ค.ศ. 2024 ทุกวันจันทร์และวันอังคาร เวลา 20:40 น. (เวลามาตรฐานเกาหลี) สามารถรับชมแบบสตรีมมิ่งได้บน TVING ในประเทศเกาหลีใต้ และบน Viki และ Viu ในบางภูมิภาค

 เรื่องย่อ 
หัวใจนี้ บังเอิญรัก บอกเล่าเรื่องราวของ 2 หนุ่มสาวที่พบกันโดยบังเอิญเมื่อ 10 ปีก่อนและออกเดินทางตามหารักแท้และความฝัน

 นักแสดง 

 นักแสดงหลัก 
 คิม โซ-ฮย็อน รับบทเป็น อี ฮง-จู
ผู้สร้างแอนิเมชั่น ซึ่งกลัวความรักเนื่องจากบาดแผลจากความรักในอดีตของเธอ
 แช จง-ฮย็อบ รับบทเป็น คัง ฮู-ยอง
นักวางแผนทางการเงิน ผู้ที่หัวใจกลับมาสั่นหลังจากได้พบรักครั้งแรกที่ห่างกันไปนานถึง 10 ปี
 ยุน จี-ออน รับบทเป็น พัง จุน-โฮ
 คิม ดา-ซม รับบทเป็น คิม ฮเย-จี

 นักแสดงสมทบ 
 ฮวาง ซอง-บิน รับบทเป็น คยองแทค
 ยุน จุน-วอน รับบทเป็น โจเซฟโอ

 การผลิต 

 การพัฒนา 
ซีรีส์นี้อิงจากเว็บตูนปี ค.ศ. 2011 เรื่อง Is It Fate? ที่เขียนโดย นัม จี-อึน และวาดโดย คิม อิน-โฮ ซึ่งเป็นเว็บตูนที่ได้รับความนิยมของเนเวอร์ กำกับโดย ซง ฮยอน-อุก ผู้ที่เคยกำกับผลงานอื่น ๆ เช่น Another Miss Oh (2016), Revolutionary Love (2017), The Beauty Inside (2018) และ The King's Affection (2021) เป็นต้น และเขียนบทโดย พัก กือ-โร สื่อออนไลน์ของเกาหลีใต้ Xports News รายงานว่าซีรีส์นี้กำลังอยู่ในระหว่างการพูดคุยเพื่อออกอากาศทางช่อง ทีวีเอ็น

 การคัดเลือกนักแสดง 
เมื่อวันที่ 8 สิงหาคม ค.ศ. 2022 มีรายงานว่า คิม โซ-ฮย็อน กำลังพิจารณาบทบาทในซีรีส์นี้เป็นผลงานถัดไปหลังจากที่ซีรีส์ River Where the Moon Rises จบลงในปี ค.ศ. 2021 เธอได้ยืนยันบทบาทในเดือนพฤศจิกายน ค.ศ. 2022 เมื่อวันที่ 6 ตุลาคม มีรายงานว่า แช จง-ฮย็อบ ได้รับข้อเสนอให้แสดงบทบาทเป็นพระเอกในซีรีส์นี้ และได้รับการยืนยันในภายหลัง ต้นสังกัดซีของ ยุน จี-ออน ประกาศว่าเขาจะร่วมแสดงในซีรีส์นี้เช่นกัน

 การถ่ายทำ 
การถ่ายทำหลักเริ่มขึ้นในครึ่งหลังของปี ค.ศ. 2022

 การออกอากาศ 

ทีวีเอ็น ได้ยืนยันว่าซีรีส์จะออกอากาศในวันที่ 22 กรกฎาคม ค.ศ. 2024 ทุกวันจันทร์และอังคาร เวลา 20:40 (เวลามาตรฐานเกาหลี)  นอกจากนี้ยังสตรีมผ่านทางแพลตฟอร์ม บริการสื่อผ่านอินเทอร์เน็ต เช่น TVING, Viki, และ Viu
# ลัทธิซินิก
ลัทธิซินิก  เป็นสำนักคิดทางปรัชญากรีกโบราณที่มีต้นกำเนิดในสมัยคลาสสิกและสืบเนื่องมาจนถึงสมัยเฮลเลนิสต์และสมัยจักรวรรดิโรมัน ลัทธิซินิกเชื่อว่ามนุษย์เป็นสัตว์ที่มีเหตุผล จุดหมายของชีวิตและหนทางสู่ความสุขคือการบรรลุคุณธรรมในวิถีที่สอดคล้องกับธรรมชาติ โดยทำตามวิจารณญาณตามธรรมชาติของตนเอง และใช้ชีวิตเรียบง่าย เป็นอิสระจากข้อจำกัดทางสังคมโดยไม่แยแสผู้ใด ผู้ถือลัทธิซินิก  ปฏิเสธความปรารถนาตามแบบแผนทั้งหมด ไม่ว่าจะเป็นความมั่งคั่ง อำนาจ เกียรติยศ การยอมรับนับถือจากสังคม การดำเนินชีวิตตามกรอบ และสมบัติทางโลก ทั้งยังเย้ยหยันสิ่งเหล่านี้อย่างเปิดเผยในที่สาธารณะ

นักปรัชญาคนแรกที่ริเริ่มแนวคิดเหล่านี้คืออันติสเทแนส ซึ่งเคยเป็นศิษย์ของโสกราตีสในช่วงปลายทศวรรษ 400 ก่อนคริสต์ศักราช ตามมาด้วยไดออจินีส ซึ่งอาศัยหลับนอนอยู่ในโอ่งดินเผาริมถนนในเอเธนส์Laërtius & Hicks 1925, VI:23; Jerome, Adversus Jovinianum, 2.14. ไดออจินีสผลักดันแนวคิดของลัทธิซินิกจนสุดโต่งผ่านพฤติกรรมแหวกขนบอันเป็นที่เลื่องลือในที่สาธารณะ จนกลายเป็นที่จดจำในฐานะนักปรัชญาต้นแบบลัทธิซินิก หลังจากนั้นก็มีกราแตสแห่งทีบส์ ซึ่งสละทรัพย์สมบัติมหาศาลเพื่อมาใช้ชีวิตอย่างคนยากไร้ตามปรัชญาซินิกในเอเธนส์

ลัทธิซินิกค่อย ๆ เสื่อมความนิยมลงหลังจากศตวรรษที่ 3 ก่อนคริสต์ศักราช แต่กลับมาเฟื่องฟูอีกครั้งพร้อมกับการขึ้นสู่อำนาจของจักรวรรดิโรมันในคริสต์ศตวรรษที่ 1 มีผู้ถือลัทธิซินิกขอทานและเทศนาอยู่ทั่วไปตามหัวเมืองต่าง ๆ ในจักรวรรดิ แนวคิดทางพรตนิยมและวาทศิลป์ที่คล้ายคลึงกันนี้ยังปรากฏอยู่ในศาสนาคริสต์ยุคแรก เมื่อถึงคริสต์ศตวรรษที่ 19 มุมมองทางลบของปรัชญาซินิกได้ถูกเน้นย้ำและขยายความจนกลายเป็นความเข้าใจในสมัยใหม่ว่าลัทธินี้หมายถึงความเชื่อที่ว่าการกระทำของมนุษย์ไม่อาจมาจากความจริงใจหรือเจตนาดีอย่างแท้จริง
# ความสัมพันธ์กัมพูชา–ยูเครน
ความสัมพันธ์กัมพูชา–ยูเครน เป็นความสัมพันธ์ระหว่างประเทศระหว่างประเทศกัมพูชากับประเทศยูเครน โดยกัมพูชามีสถานทูตที่ไม่มีถิ่นที่อยู่ในประเทศตน หากแต่อยู่ในฮานอย ประเทศเวียดนาม ขณะที่ยูเครนนั้นไม่มีสถานทูตกัมพูชา ส่วนใน ค.ศ. 2022 ทางกัมพูชาได้ประณามการรุกรานยูเครนโดยรัสเซีย และต่อมาได้ให้ความช่วยเหลือประเทศยูเครน
# โฮม (ภาพยนตร์)
โฮม  เป็นภาพยนตร์แอนิเมชันอเมริกันที่ออกฉายในปี พ.ศ. 2558 ผลิตโดย ดรีมเวิกส์แอนิเมชัน กำกับโดย ทิม จอห์นสัน และแสดงนำโดย จิม พาร์สันส์, รีแอนนา, สตีฟ มาร์ติน, เจนนิเฟอร์ โลเปซ และแมตต์ โจนส์

 ตัวละครและเสียงพากย์ 

 จิม พาร์สันส์ รับบท โอ้ (Oh)
 รีแอนนา รับบท ทิป ทุชชี (Tip Tucci)
 สตีฟ มาร์ติน รับบท กัปตันสเม็ก (Captain Smek)
 เจนนิเฟอร์ โลเปซ รับบท ลูซี ทุชชี (Lucy Tucci)
 แมตต์ โจนส์ รับบท ไคล์ (Kyle)

 แฟรงค์ เวลเกอร์ รับบท พิก (Pig)

 การตอบรับ 
รอตเทนโทเมโทส์รายงานว่าร้อยละ 53 ของผู้วิจารณ์ 139 คนได้ให้ความเห็นในเชิงบวก ขณะที่คะแนนเฉลี่ยของภาพยนตร์อยู่ที่ 5.5 เต็ม 10 คะแนน เมทาคริติกรายงานว่าภาพยนตร์มีคะแนนเฉลี่ยอยู่ที่ 55 เต็ม 100 คะแนน ซึ่งประเมินโดยผู้วิจารณ์ 31 คน
# สีโป๊ไม้
สีโป๊ไม้  หรือที่เรียกว่า ไม้พลาสติก  เป็นสารที่ใช้อุดรอยตำหนิ เช่น รูตะปู บนไม้ก่อนที่จะทำการเคลือบเงา มักประกอบด้วยฝุ่นไม้ที่ผสมกับสารยึดเกาะที่แห้งตัวและสารเจือจาง (ทินเนอร์) และบางครั้งอาจมีเม็ดสีรวมอยู่ด้วย ผงอุดรูพรุนที่ใช้สำหรับพื้นผิวเรียบขนาดใหญ่ เช่น พื้นไม้ หรือท็อปโต๊ะ โดยทั่วไปจะมีซิลิกอนแทนหรือร่วมกับผงไม้ รูพรุนสามารถอุดได้โดยใช้การเคลือบหลายชั้นแทนที่จะใช้ผงอุดรูพรุน

ปัญหาหลักในการใช้ผงอุดรูคือต้องเลือกสีของผงอุดรูให้ตรงกับสีของไม้ โดยปกติแล้วจะต้องขัดผงอุดรู หลังจากที่ผงอุดรูแห้งก่อนจึงจะลงสีเคลือบได้

มีแบรนด์ ประเภท และสีต่าง ๆ มากมายให้เลือกซื้อในท้องตลาด สารยึดเกาะ ได้แก่ แล็กเกอร์น้ำ และน้ำมันลินสีด ช่างไม้บางคนทำผงสำหรับอุดรอยรั่วเองโดยใช้กระดาษทรายขัดละเอียด (ไม่ใช่ผงขี้เลื่อยซึ่งหยาบเกินไป) ร่วมกับกาวติดไม้ หรือสารเคลือบไม้ เช่นเชลแล็ก

DAP Products เป็นเจ้าของเครื่องหมายการค้าจดทะเบียนชื่อ Plastic Wood
# มานูเอล โซลิส ปัลมา
มานูเอล โซลิส ปัลมา (3 กุมภาพันธ์ ค.ศ. 1917 – 6 พฤศจิกายน ค.ศ. 2009) เป็นรักษาการประธานาธิบดีปานามาในวันที่ 26 กุมภาพันธ์ ค.ศ. 1988 ถึง 1 กันยายน ค.ศ. 1989 ภายใต้การปกครองของทหาร มานูเอล โนริเอกา เขาดำรงตำแหน่งรัฐมนตรีว่าการกระทรวงศึกษาธิการในหลายฝ่ายบริหาร
 
ในเดือนกุมภาพันธ์ ค.ศ. 1988 โนริเอกาเลื่อนขั้นโซลิสจากรัฐมนตรีว่าการกระทรวงศึกษาธิการไปเป็นประธานาธิบดีหลังขับประธานาธิบดี เอริก อาร์ตูโร เดบาเย ออก โรนัลด์ เรแกน ประธานาธิบดีสหรัฐ ไม่รับรองโซลิสหรือทูตที่เป็นตัวแทนของเขาว่าชอบด้วยกฎหมาย ในพฤษภาคม ฝ่ายบริหารเสนอข้อตกลงให้โนริเอกาออกจากตำแหน่งเพื่อแลกกับการที่สหรัฐยกเลิกการตั้งข้อหายาเสพติดแก่เขา อย่างไรก็ตาม กองทัพปานามาปฏิเสธเงื่อนไขนี้ ทำให้ไม่ได้รับประกันว่าโซลิสจะรักษาอำนาจไว้ได้ โซลิสดำรงตำแหน่งจนถึงวันที่ 1 กันยายน ค.ศ. 1989 ไม่นานก่อนการรุกรานปานามาโดยสหรัฐที่ถอดถอนโนริเอกา ภายหลังเขาได้รับการเรียกขานเป็นหนึ่งในผู้นำหุ่นเชิดของโนริเอกาภายใต้ฉายาในปานามาว่าเป็น "ประธานาธิบดีกระดาษทิชชู" เนื่องจาก "เอาไว้ใช้แล้วทิ้ง" ใน ค.ศ. 1994 เขาได้รับการอภัยโทษจากประธานาธิบดีกิเยร์โม เอนดาราจากอาชญากรรมใด ๆ ที่ก่อขึ้นในสมัยโนริเอกา
 
ในสมัยมาร์ติน ตอร์ริโฮส (2004–2009) เขาดำรงตำแหน่งที่ปรึกษารัฐมนตรีว่าการกระทรวงศึกษาธิการอีกครั้ง
 
เขาเสียชีวิตจากปอดบวมน้ำที่ปานามาซิตีในวันที่ 6 พฤศจิกายน ค.ศ. 2009 ตอนอายุ 91 ปี
 
อ้างอิง

 
 แหล่งข้อมูลอื่น 
 Manuel Solís' obituary
# ลูกปัด (งานไม้)
ลูกปัด (Bead) เป็นการตกแต่งในงานไม้ ที่นำมาใช้กับองค์ประกอบต่าง ๆ ของเฟอร์นิเจอร์ไม้, กล่อง และสิ่งของอื่น ๆ

ลูกปัดโดยทั่วไปจะมีรูปร่างโค้งมนที่ตัดเป็นขอบสี่เหลี่ยมเพื่อให้ขอบนิ่มลงและป้องกันไม่ให้แตก ลูกปัดอาจเป็นทรงกลมธรรมดาหรือลวดลายที่ซับซ้อนกว่านั้นก็ได้

ลูกปัดสามารถสร้างได้ด้วยการใช้เครื่องไสไม้ไฟฟ้า (electric router) เครื่องไสไม้แบบมือพิเศษ (moulding plane) หรือเครื่องมือแบบสแครชสต็อค (scratch stock) ลูกปัดมักจะถูกตัดโดยตรงที่ขอบของชิ้นงาน แต่ถ้าต้องการติดลูกปัดขวางริ้วไม้ (wood grain) มักจะตัดลงไปในชิ้นงานแยกต่างหากแล้วจึงติดตั้งในตำแหน่งที่ต้องการ  "Traditional projects (New best of Fine Woodworking) ", Taunton Press, 2005, page 128. . Retrieved January 20, 2012

นอกจากนี้ ลูกปัดยังเป็นองค์ประกอบการออกแบบที่สำคัญในการกลึงไม้ (wood turning) โดยเป็นรูปวงแหวนหรือส่วนโค้งนูนที่แกะสลักเป็นชิ้นงานโดยใช้สิ่วหรือเครื่องมือเฉียง (Chisel) Blandford, Percy W., "[ The woodworker's bible: A complete guide to woodworking",2007, Popular Woodworking Books. Originally published by Tab Books, 1976. page 247. . Retrieved January 20, 2012

 ประเภทของลูกปัด 
 ลูกปัดมุม (Angle bead) มีลักษณะเป็นบัวไม้ยื่นออกมาที่มุมผนังฉาบปูน 
 มุมลูกปัด (Corner bead) มีลักษณะคล้ายกัน แต่โดยปกติจะฝังอยู่ในปูนหรือแผ่น ยิปซัมบอร์ด โดยใช้วัสดุพลาสติกหรือโลหะ 
 ลูกปัดปีก (Nosing bead) ส่วนโค้งมนของบันไดที่ยื่นออกมาเหนือขั้นบันไดด้านล่าง 
 ลูกปัดแยก (Parting bead) หรือแถบแยก คือเป็นอุปกรณ์ที่แยกบานหน้าต่าง บานคู่ออกจากกัน
# แมวเบงกอล
แมวเบงกอล  เป็นแมวลูกผสมที่เกิดจากการผสมระหว่างแมวบ้าน (Felis catus) และ แมวดาว (Prionailurus bengalensis) ซึ่งมีต้นกำเนิดอยู่ที่ประเทศสหรัฐอเมริกา การพัฒนาสายพันธุ์แมวเบงกอลนั้นเกิดขึ้นมาเพราะต้องการให้แมวนั้นมีความสวยงามคล้ายเสือและแมวป่า เช่น แมวดาว เสือดาว เสือลายเมฆ หรือ แมวลายหินอ่อน แต่ต้องการให้นิสัยเชื่องไม่ดุร้ายคล้ายแมวบ้าน และยังคงเป็นพันธุ์แมวที่มีลักษณะทางกายภาพคล้ายแมวป่าตามธรรมชาติอีกด้วย

 ประวัติการพัฒนาสายพันธุ์ 
แมวเบงกอลนั้น กำเนิดขึ้นจาก คุณ Jean Mills หญิงชาวมลรัฐแอริโซนา ประเทศสหรัฐอเมริกา เนื่องจาก ความหลงไหลในแมวป่า โดยเริ่มพัฒนาสายพันธุ์แมวเบงกอลตั้งแต่ปี ค.ศ. 1980 โดยในแมวเบงกอล รุ่น F1 และ F2 ตัวผู้มักจะเป็นหมัน

 ลักษณะของแมวเบงกอล 
แมวเบงกอลนั้นมีขนาดตัวปลานกลางจนถึงใหญ่ มีขนสั้น มีใบหูใหญ่ทรงสามเหลี่ยม รูปร่างมีความเพรียวยาวสมส่วนคล้ายแมวป่า และมีลวดลายคล้ายกับเสือดาว เสือลายเมฆ แมวดาว หรือ แมวลายหินอ่อน

 นิสัยของแมวเบงกอล 
แมวเบงกอลนั้นมีนิสัยค่อนข้างน่ารัก แต่ก็มีความซุกซนมากกว่าแมวบ้าน มีความคล่องแคล่วปราดเปรียวชอบวิ่งไล่สิ่งของ ชอบปีนป่าย และชอบไล่จับหนูหริอสัตว์ขนาดเล็กอื่นๆ แต่แมวเบงกอลนั้นก็มีสัญชาติญาณความเป็นสัตว์ป่า ความมั่นใจในตนเอง ความกล้าหาญ และความฉลาดในการเอาตัวรอด ที่มากกว่าแมวบ้าน และชอบเล่นน้ำ ซึ่งต่างจากแมวบ้านโดยทั่วไป

และในแมวเบงกอล F1 นั้น จะมีความก้าวร้าวมากกว่าแมวเบงกอล F5 ซึ่งในแมวเบงกอล F5 นั้นจะมีความเป็นมิตรมากกว่า แต่ก็ยังมีความซุกซนที่มากกว่าแมวบ้าน
# ไมก์ วอลเลซ
ไมรอน ลีออน วอลเลซ (9 พฤษภาคม ค.ศ. 1918 – 7 เมษายน ค.ศ. 2012) เป็นนักข่าว พิธีกรเกมโชว์ นักแสดง และบุคคลในวงการสื่อชาวอเมริกัน เขาเป็นที่รู้จักในด้านงานสืบสวนสอบสวน และได้สัมภาษณ์บุคคลสำคัญในวงการข่าวมากมายตลอดอาชีพการทำงานที่ยาวนานถึงเจ็ดทศวรรษ เขาเป็นหนึ่งในผู้สื่อข่าวต้นฉบับของซิกซ์ตีมินิตส์ (60 Minutes) ซึ่งเป็นรายการข่าว 60 นาทีของช่อง CBS ซึ่งออกอากาศครั้งแรกในปี 1968 เขาเกษียณจากตำแหน่งผู้สื่อข่าวประจำในปี 2006 แต่ยังคงปรากฏตัวในรายการเป็นครั้งคราวจนถึงปี 2008 เขาเป็นพ่อของคริส วอลเลซ

วอลเลซเคยสัมภาษณ์นักการเมือง คนดัง และนักวิชาการหลายคน เช่น ทีนา เทอร์เนอร์, โจเซฟ โบนันโน, วลาดิมีร์ โฮโรวิตซ์, บอบบี ฟิชเชอร์, ลูชาโน ปาวารอตตี, มาเรีย คาลลาส, แมลคัม เอ็กซ์, ริชาร์ด นิกสัน, เพิร์ล เอส. บัก, เติ้ง เสี่ยวผิง, โรนัลด์ เรแกน, พระเจ้าชาห์ โมฮัมหมัด เรซา ปาห์ลาวี, เจียง เจ๋อหมิน, รูฮุลลอฮ์ โคมัยนี, ควร์ท วัลท์ไฮม์, แฟรงก์ ลอยด์ ไรต์, ยัสเซอร์ อาราฟัต, เมนาเฮม เบกิน, อันวัร อัสซาดาต, หลุยส์ ฟาร์ราคาน, มานูเอล โนริเอกา, จอห์น แนช, กอร์ดอน บี. ฮิงก์ลีย์, วลาดีมีร์ ปูติน, บาร์บรา สไตรแซนด์, ซัลบาโด ดาลี, แมฮ์มูด แอฮ์แมดีเนฌอด, วิลเลียม คาร์ลอส วิลเลียมส์, มิกกี โคเฮน, รอย โคห์น, ดีน รีด, จิมมี ฟราติอันโน, อัลดัส ฮักซลีย์ และไอน์ แรนด์
# บริติชขนสั้น
บริติชขนสั้น หรือ บริติชชอร์ตแฮร์  เป็นแมวพันธุ์แท้ที่สืบเชื้อสายมาจากแมวบ้านทั่วไปของอังกฤษ มีรูปร่างท้วม ขนหนา และใบหน้ากว้าง สีที่พบได้บ่อยที่สุดคือสี "อิงลิชบลู" ซึ่งมีขนสีเทาอมฟ้าทั่วตัว ตาสีเหลืองอมส้ม และหางขนาดกลาง สายพันธุ์นี้ยังมีการพัฒนาให้มีหลากหลายสีและลายขนมากยิ่งขึ้น รวมถึงลายเสือ (tabby) และลายจุด (colourpoint)

 ประวัติและความเชื่อ 
นักวิจัยยังไม่สามารถระบุได้แน่ชัดว่าแมวตัวแรกเข้ามาอยู่ในหมู่เกาะอังกฤษได้อย่างไร ในหลายพื้นที่ของยุโรป แมวกลายเป็นสัตว์เลี้ยงที่พบเห็นได้ทั่วไปในช่วงเวลาเดียวกับการขยายตัวของจักรวรรดิโรมัน อย่างไรก็ตาม มีหลักฐานบ่งชี้ว่า แมวบ้านได้เข้ามาอยู่ในหมู่เกาะอังกฤษก่อนที่ชาวโรมันจะเข้ามาตั้งรกราก

แมวเหล่านี้ผสมพันธุ์กับแมวป่าท้องถิ่นในยุโรป หลายศตวรรษที่ผ่านมา ลูกหลานของแมวเหล่านี้ได้วิวัฒนาการให้มีขนาดตัวใหญ่ แข็งแรง และมีขนสั้นแต่หนามากขึ้น เพื่อปรับตัวให้เข้ากับสภาพแวดล้อมบนเกาะที่พวกมันอาศัยอยู่ จากภาพวาดของศิลปินในอดีต แสดงให้เห็นว่าลักษณะของแมวบริติชขนสั้นในปัจจุบันนั้นแทบไม่เปลี่ยนแปลงไปจากบรรพบุรุษของมันเลย

ในช่วงศตวรรษที่ 19 เกิดการคัดเลือกสายพันธุ์แมวชนิดนี้โดยมุ่งเน้นไปที่ลักษณะที่ดีที่สุด โดยเฉพาะอย่างยิ่งสีขนสีฟ้าเทาที่เป็นเอกลักษณ์ ซึ่งเรียกว่า 'บริติชบลู' หรือ 'สายพันธุ์อังกฤษ' เพื่อให้แตกต่างจาก 'รัสเซียนบลู' ที่มีรูปร่างผอมเพรียวกว่า บางแหล่งอ้างอิงให้เครดิต แฮร์ริสัน เวียร์ ศิลปินชาวอังกฤษและผู้บุกเบิกการเลี้ยงแมว เป็นผู้ริเริ่มแนวคิดการกำหนดมาตรฐานสายพันธุ์แมว มีผู้ตั้งข้อสังเกตว่าเบื้องหลังเหตุการณ์นี้อาจมีกลุ่มผู้เพาะพันธุ์เข้ามาเกี่ยวข้อง แมวพันธุ์บริติชขนสั้นได้รับความสนใจเป็นอย่างมากในงานแสดงแมวครั้งแรกของโลก ซึ่งจัดขึ้นโดยเวียร์ที่วังแก้ว กรุงลอนดอน ในปี 1871

ในช่วงต้นศตวรรษที่ 20 เมื่อแมวเปอร์เซียและแมวขนยาวสายพันธุ์ใหม่ ๆ ถูกนำเข้ามา ทำให้แมวบริติชขนสั้นได้รับความนิยมน้อยลงเรื่อย ๆ จนเกือบจะสูญพันธุ์ไปในช่วงสงครามโลกครั้งที่หนึ่ง เนื่องจากขาดแคลนแมวสำหรับการผสมพันธุ์

 ลักษณะ 
แมวบริติชขนสั้นนั้น เป็นแมวขนาดกลางค่อนข้างใหญ่ มีน้ำหนักอยู่ที่ 3.5-9 กิโลกรัม รูปร่างลำตัวกลมหนา ใบหน้ากลมและมีแก้มยุ้ย ใบหูมีขนาดกลางและกลม และมีอายุขัยประมาณ 15-20ปี แมวสายพันธุ์บริติชขนสั้นั้นจะโดเต็มที่เมื่ออายุ 3 ปีhttps://pet.kapook.com/view265976.html|ทำความรู้จัก แมวบริติช ช็อตแฮร์ สายพันธุ์เหมียวผู้ดีจากแดนอังกฤษ

 ประเภท 
แมวบริติชขนสั้นนั้น แบ่งออกเป็น 3 กลุ่ม ตามประเภทสีตา ได้แก่
 กลุ่มแมวตาสีส้ม หรือ classic หรือแมวขนสีล้วน (solid colour) ได้แก่ แมวสีบลู สีไลแลค สีช็อคโกแลต สีซินนาม่อน สีครีม สีแดง สีขาว หรือรงมถึงแมวลาย2สีด้วย ซึ่งในแมวกลุ่มนี้จะมีดวงตาสีส้ม
 กลุ่มแมวตาสีเขียว ในแมวกลุ่มนี้ จะมีขนสีทอง หรือ สีเงิน
 กลุ่มแมวตาสีฟ้า ในแม่กลุ่มนี้ จะเรียกว่าสีแบบ colour point แมวกลุ่มนี้จะมีลำตัวสีอ่อน และมีแต้มเข้ม 9 แต้ม คล้ายแมววิเชียรมาศ แต่สีของแต้มนั้นจะไม่เข้มเท่าวิเชียรมาศ และในแมวกลุ่มนี้ทุกตัวจะมีตาสีฟ้า

โดยหลักการการผสมพันธุ์แมวบริติชขนสั้นให้มีคุณภาพนั้น ต้องผสมในแมวที่มีตาสีเดียวกันhttps://www.facebook.com/share/p/QM9YhUJpcdr6RnmZ/?| ความเข้าใจขั้นพื้นฐาน เกี่ยวกับการขยายพันธุ์ แมวสายพันธุ์ บริติช (WCF thailand by ARC)
# จิ๋วซ่าส์ผ่าแชมป์โฮมรัน
จิ๋วซ่าส์ผ่าแชมป์โฮมรัน  เป็นภาพยนตร์แอนิเมชันอเมริกันที่ออกฉายในปี พ.ศ. 2549 ผลิตโดย ไอดีทีเอนเตอร์เทนเมนต์ กำกับโดย คริสโตเฟอร์ รีฟ, ดาเนียล แซงต์ ปิแอร์ และโคลิน แบรดี และแสดงนำโดย เจค ที. ออสติน, ร็อบ ไรเนอร์, วิลเลียม เอช. เมซี, เรเวน-ซิโมเน และวูปี โกลด์เบิร์ก

 ตัวละครและเสียงพากย์ 

 เจค ที. ออสติน รับบท แยงกี เออร์วิง (Yankee Irving)
 ร็อบ ไรเนอร์ รับบท สกรูวี (Screwie)
 วูปี โกลด์เบิร์ก รับบท ดาร์ลิน' (Darlin')
 โรบิน วิลเลียมส์ รับบท นโปเลียน ครอส (Napoleon Cross)
 วิลเลียม เอช. เมซี รับบท เลฟตี แม็กกินนิส (Lefty Maginnis)
 ไบรอัน เดนเนฮี รับบท เบ็บ รูธ (Babe Ruth)
 เรเวน-ซิโมเน รับบท มาร์ตี บรูว์สเตอร์ (Marti Brewster)
 แมนดี พาตินกิน รับบท สแตนลีย์ เออร์วิง (Stanley Irving)
 ฟอเรสต์ วิตเทกเกอร์ รับบท ลอนนี บรูว์สเตอร์ (Lonnie Brewster)
 ดานา รีฟ รับบท เอมิลี เออร์วิง (Emily Irving)
 โรเบิร์ต แวกเนอร์ รับบท มิสเตอร์โรบินสัน (Mr. Robinson)
 ริชาร์ด คินด์ รับบท โฮโบ แอนดี (Hobo Andy) / แมตร์ เด' (Maitre D')
 เชอรีส บูธ รับบท โรเซตตา บรูว์สเตอร์ (Rosetta Brewster)
 เอ็ด เฮมส์ รับบท โฮโบ หลุย (Hobo Louie)
 รอน ทิปป์ รับบท โฮโบ แจ็ค (Hobo Jack)

 การตอบรับ 
รอตเทนโทเมโทส์รายงานว่าร้อยละ 41 ของผู้วิจารณ์ 68 คนได้ให้ความเห็นในเชิงบวก ขณะที่คะแนนเฉลี่ยของภาพยนตร์อยู่ที่ 5.1 เต็ม 10 คะแนน เมทาคริติกรายงานว่าภาพยนตร์มีคะแนนเฉลี่ยอยู่ที่ 51 เต็ม 100 คะแนน ซึ่งประเมินโดยผู้วิจารณ์ 20 คน
# ทริส คอร์ปอเรชั่น
บริษัท ทริส คอร์ปอเรชั่น จำกัด  ก่อตั้งเมื่อปี พ.ศ. 2536 เดิมว่าบริษัท ไทยเรทติ้งแอนด์อินฟอร์เมชั่นเซอร์วิส จำกัด โดยเป็นบริษัทจัดอันดับความน่าเชื่อถือแห่งแรกของประเทศไทย ริเริ่มโดย กระทรวงการคลัง และ ธนาคารแห่งประเทศไทย เพื่ออำนวยความสะดวกในการพัฒนาตลาดตราสารหนี้ในประเทศ ต่อมาเปลี่ยนชื่อเป็น ทริส คอร์ปอเรชั่น จำกัด ในปี พ.ศ. 2550  ทั้งนี้เมื่อวันที่ 3 มิถุนายน พ.ศ. 2545 ได้มีการก่อตั้ง บริษัท ทริสเรทติ้ง จำกัด เป็นบริษัทแยกต่างหาก เพื่อดำเนินการจัดอันดับความน่าเชื่อถือของตราสารหนี้เป็นการเฉพาะ  ส่วนทริส คอร์ปอเรชั่น ยังคงให้บริการเป็นที่ปรึกษาทางธุรกิจ และการฝึกอบรม พัฒนาสมรรถนะ

ในเดือนพฤศจิกายน พ.ศ. 2554 สแตนดาร์ดแอนด์พัวร์ส (Standard & Poor's, S&P) ได้เข้าซื้อหุ้น 5% ในบริษัททริส คอร์ปอเรชั่นซึ่งเป็นบริษัทแม่ของทริสเรทติ้ง  ในเดือนมิถุนายน พ.ศ. 2559 สแตนดาร์ดแอนด์พัวร์สได้เข้าถือหุ้น 49% ในทริสเรทติ้ง
# โซแว็ง
โซแว็ง (,) เป็นเทศบาลในจังหวัดลัวร์ทางภาคกลางของประเทศฝรั่งเศส โดยมีโบสถ์ในเทศบาลชื่อ l'Église Notre Dame de la Nativité และมีแม่น้ำลีญงดูว์ฟอแรไหลผ่านเทศบาลนี้

ประชากร
# จังหวัดสุราษฎร์ธานีในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500
การเลือกตั้งสมาชิกสภาผู้แทนราษฎรจังหวัดสุราษฎร์ธานี ธันวาคม พ.ศ. 2500 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 กำหนดให้มีขึ้นในวันที่ 15 ธันวาคม พ.ศ. 2500 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนกุมภาพันธ์ พ.ศ. 2500 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คนรายงานการเลือกตั้งสมาชิกสภาผู้แทนราษฎรของกระทรวงมหาดไทย เล่ม ๒. กองเลือกตั้ง ส่วนการทะเบียนและเลือกตั้ง กรมมหาดไทย. 2502

 ภาพรวม 

 ผลการเลือกตั้ง
# จังหวัดสุราษฎร์ธานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512
การเลือกตั้งสมาชิกสภาผู้แทนราษฎรจังหวัดสุราษฎร์ธานี พ.ศ. 2512 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 กำหนดให้มีขึ้นในวันที่ 10 กุมภาพันธ์ พ.ศ. 2512 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเพิ่มจากการเลือกตั้งครั้งก่อนเมื่อเดือนธันวาคม พ.ศ. 2500 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คนรายงานวิเคราะห์ ผลการเลือกตั้งสมาชิกสภาผู้แทน 10 กุมภาพันธ์ 2512. กรมการปกครอง กระทรวงมหาดไทย. 2517

 ภาพรวม 

 ผลการเลือกตั้ง